सान्नो गोनां बाथ्राया बेनोदि , बि.टि.चि.नि 4 थि बिसायख’थिया जोबनानै थांबाय आरो गोदान सोरखारनि खुंथाइ गोहोआबो फैबाय। नाथाय गोदान सोरखार दाखांनायनि उनावबो गामियारि सुबुंफोरा बेबायदि दाय फोदो गैयाजासे बेफोरबादि इनाय बानायै बुजानायनिफ्राय रैखा मोनाखै। चिरां जिलानि सिंआव थानाय 14 नं चिरां दुवार बियाबनि सिंआव थानाय गुबुन-गुबुन ओनसोलफोराव बेबायदि जाथायआ जाफ्लेबाय थायो आरो बेयो दासिम सुस्रांजायाखै होननानै ओनसोलनि थागिबिफोरा दुखु मोननाय फोरमायदों।